اینگیلتره‌نین پایتختی لندن‌ی هدف آلان سالدیرقانین، 52 یاشین‌داکی "خالد مسعود" اولدوغو آچیقلاندی.
اینگیلیس پولیسی، سالدیرقانلارین اینگیلتره‌نین جنوب-شرقین‌دکی شهر بؤلگه‌سینده دوغولدوغو، سون دؤورده ایسه غرب میدلاندس بؤلگه‌سینده ایقامت ائتدیگینی بیلدیردی.
پولیسین آچیقلاماسیندا، ماسودون داها اوّل آدام یارالاما، اجتماعی آساییشین بوزما و سیلاح ساخلاما گوناهلاریندان‌ جزا آلدیغی، آنجاق داها اوّل ترور باغلانتیلی هر هانسی بیر حادثه ایله سوچلانمادیغی معلوماتینا یئر وئریلدی.
آچیقلامادا آیریجا آدامین سالدیری نیّتینه و یا پلانینا باغلی اول‌دن بیر کشفیات اولمادیغی و داوام ائدن سوروشدورمالار ایچینده ده یئر آلمادیغی ایفاده ائدیلدی.
بو آرادا، پولیس، ترور سالدیریسیندا اؤلن‌لرین ساییسی‌نین 5-ه یوکسلدیگینی ده ائشیتدیردی.
آچیقلامادا، سالدیریدا آغیر یارا‌لانان 75 یاشین‌داکی بیر کیشی‌نین، قالدیریلدیغی خسته‌خانادا مداخیله‌لره باخمایا‌راق کورتاریلامادیغی بیلدیریلدی.
دیگر طرف‌دن، سالدیریدا اؤلنلر اوچون ترافالگار میدانیندا مراسیم تشکیل ائدیلدی.
چوخ سایدا اینسانین قاتیلدیغی مراسیمده قاتیلانلار، سالدیرینی قینایان آچیقلاما‌لار ائتدی.
ایچ ایشلر ناظیری آمبر رودد،
"بو گون ایشلریمیزه گئده‌رک، گونده‌لیک حیاتیمیزا نورمال بیر شکیلده داوام ائده‌رک، بیر آرایا گله‌رک بونو گؤستردیک. تروریست‌لر بیزی یئنه‌میه‌جک. بیز اونلاری یئنه‌جگیز." دئدی.
لندن‌ین مسلمان بلدیه باشقانی صادق خان دا، سالدیریسی "قورخونج" ایفادسیله تانیملادی.
حادثه‌نین "اورتاق دگرلره ائدیلمیش بیر سالدیری" اولدوغونو ایفاده ائدن خان،
"لندن‌لی‌لر هر زامان چتین وضعیت‌لردن بیرلیکده‌لیگه یاپیشا‌راق چیخارلار. دگرلریمیز اوچون آیاغا قالخاق و دونیایا لندن‌ین دونیانین ان بؤیوک شهری اولدوغونو گؤسته‌رک." دئیه دانیشدی.
چیخیش‌لاردان سونرا، قوربان‌لارین خاطیره‌سینه بیر دقیقه‌لیک حؤرمت دوروشوندا بولونولدو، چیچک‌لر بوراخیلدی، شمع‌لار یاندیریلدی.
بو آرادا، شهرده یاشایان فرق‌لی دین و مذهب قروپ‌لاری‌نین نماینده‌لری ده اینگیلیس پولیس تشکیلاتی اسکاتلند یاردین لندن‌دکی مرکز بیناسینی زیارت ائتدی.
دینی قروپ‌لارین نماینده‌لری، بورادا ایچ ایشلر ناظیری رودد و لندن بلدیه باشقانی خان ایله گؤروشدو.
سالدیرینی قینایان هیات، لندن‌دکی فرق‌لی دینی قروپ‌لارین باریش ایچینده بیر آرادا حیاتا قرارلیلیغینی وورغولادی.
